Crocodylus

Crocodylus é un dos tres xéneros de crocodilos da subfamilia Crocodylinae da familia Crocodylidae.

Hai polo menos 12 especies vivas deste xénero, que son:
 Crocodilo americano, Crocodylus acutus 
 Crocodylus intermedius
 Crocodilo australiano, Crocodylus johnsoni  
 Crocodilo de Filipinas, Crocodylus mindorensis  
 Crocodilo de Morelet ou crocodilo mexicano, Crocodylus moreletii  
 Crocodilo do Nilo, Crocodylus niloticus 
 Crocodilo de Nova Guinea, Crocodylus novaeguineae, con dúas poboacións ben diferenciadas
 Crocodilo das marismas ou crocodilo indio, Crocodylus palustris
 Crocodilo de auga salgada, Crocodylus porosus 
 Crocodilo cubano, Crocodylus rhombifer  
 Crocodilo siamés, Crocodylus siamensis
 Crocodilo do deserto ou crocodilo de África occidental, Crocodylus suchus, antes incluído en C. niloticus

Ademais, 
 O crocodilo de fociño delgado, Crocodylus cataphractus, foi cambiado de xénero recentemente. Estudos de ADN e morfoloxía indican que esta especie pode ser máis basal que o xénero Crocodylus e, por tanto, é mellor clasificala no seu propio xénero, Mecistops.McAliley, Willis, Ray, White, Brochu & Densmore (2006). Are crocodiles really monophyletic?—Evidence for subdivisions from sequence and morphological data. Molecular Phylogenetics and Evolution 39: 16-32.
 Crocodylus raninus considérase un sinónimo de Crocodylus porosus e o seu status é pouco claro.http://reptile-database.reptarium.cz/species?genus=Crocodylus&species=raninus

O xénero contén tamén especies antigas fósiles. As especies establecidas inclúen polo menos seis especies extinguidas, que son:
 † Crocodylus anthropophagus do Plioceno-Plistoceno e Tanzania. 
 † Crocodylus bugtiensis de Paquistán
 † Crocodylus checchiai do Mioceno tardío de Kenya.
 † Crocodylus falconensis do Plioceno inicial de Venezuela.
 † Crocodylus palaeindicus do Mioceno ao Plistoceno do sur de Asia.
 † Crocodylus thorbjarnarsoni do Plioceno-Plistoceno de Kenya.

 Filoxenia 

O cladograma de abaixo segue a topoloxía dunha análise de 2011 de secuencias de  ADN mitocondrial feito por Robert W. Meredith, Evon R. Hekkala, George Amato e John Gatesy.

O seguinte claograma segue a topoloxía dunha análise de 2012 de trazos morfolóxicos feita por Christopher A. Brochu e Glenn W. Storrs. Moitas especies extintas de Crocodylus poderían pertencer a distintos xéneros. C. suchus non foi incluído, porque os seus códigos morfolóxicos eran idénticos aos de C. niloticus. Porén, os autores suxiren que isto podería ser explicado pola súa mostraxe de espécimes e consideran que as dúas especies son distintas. Neste cladograma, os tomistominos, entre os que está o actual falso gavial ou gavial malaio (Tomistoma schlegelii) considéranse incluídos nos crocodílidos debido ás súas semellanzas morfolóxicas con Crocodylus, pero os estudos xenéticos indican que está emparentado cos gaviais e sería un gaviálido.

 Evolución 

Crese que o xénero Crocodylus se orixinou a partir dun antepasado que vivía na rexión Indo-Pacífica hai entre 9 e 16 millóns de anos. Experimentaron unha radiación en África hai entre 8 e 12 millóns de anos. Isto foi seguido entre hai 4 e 8 millóns de anos dunha migración transatlántica por medio da cal chegaron a América.

 Notas 

Categoría:Crocodilos